# Elena Anaya

Elena Anaya (Palència, 17 de juliol de 1975) és una actriu de cinema espanyola. Es va donar a conèixer el 1996 amb la pel·lícula Familia, de Fernando León de Aranoa, i ha treballat a les ordres de Julio Medem, Jaume Balagueró, Miguel Albaladejo, Joaquim Oristrell, i Pedro Almodóvar, entre d'altres.
L'any 2002 va estar nominada al Goya a la millor actriu per Lucía y el sexo, i el 2009 va guanyar el Premi ex aequo a la millor actriu per Hierro al Festival de Cinema de Catalunya.

## Biografia

Des de ben jove es va interessar en les activitats esportives com les arts marcials i el submarinisme. Aviat es va convèncer que volia ser actriu i deixa el seu treball de netejadora a la pensió d'estudiants que regentava la seva mare, per arribar fins a Cadis i accedir al RESAD de la capital espanyola. Quan les seves possibilitats econòmiques van millorar s'instal·la a Madrid i estudia interpretació amb l'actor Manuel Morón, reconegut per les seves actuacions a El Bola i en Los lobos de Washington. Acudint a diversos càstings, aconsegueix el seu primer paper en el cinema el 1996 per la pel·lícula África, un drama on va compartir rols amb Imanol Arias i amb Zoe Berriatúa.
Aquest mateix any va estar en Familia, producció dirigida per Fernando León de Aranoa, i un any més tard apareix en ¿De qué se ríen las mujeres? de Joaquim Oristrell. Però el personatge que la llançaria a la fama va ser el que va interpretar en Lucía y el sexo el 2001, una pel·lícula dirigit per Julio Medem, i que li va donar una nominació al premi Goya. Elena ha estat en Sin noticias de Dios, anys més tard el 2006 va actuar en Alatriste i després va estar a Sólo quiero caminar. Gràcies el seu talent va poder arribar fins a Hollywood el 2004 amb Van Helsing, una pel·lícula que tenia com a actor estel·lar Hugh Jackman, i on ella va donar vida a la promesa de Dràcula. Ha estat promesa de l'actor Gustavo Salmerón i ha treballat amb altres importants directors com Pedro Almodóvar en Hable con ella, i amb Jaume Balagueró en Fràgils, pel·lícula del 2005. El 2007 va estar en Savage Grace al costat de Julianne Moore, també ha estat a Solo quiero caminar, i en el thriller Hierro del 2009 on feia de Maria, una dona que pateix la desaparició de la seva filla a l'illa canària de Hierro.
Els seus més recents treballs han estat en "Habitación en Roma " del 2010, un drama on el seu personatge era Albam una dona casada que manté una relació sexual amb una dona russa, que estava a punt de contraure matrimoni. Va ser dirigida novament per Pedro Almodóvar el 2011 en la pel·lícula La piel que habito, una producció on va compartir crèdits amb l'actor Antonio Banderas, i que la va convertir en guanyadora al Goya a la millor actriu.
Des de l'any 2008 fins al 2013 va mantenir una relació de parella amb l'artista Beatriz Sanchís. L'any 2016 va anunciar que estava embarassada i que esperava un nen juntament amb la seva parella, la figurinista Tina Afugu Cordero, amb qui duia dos anys de relació.

## Filmografia
### Cinema

* 1995: Adiós Naboelk (curtmetratge)
* 1996: Familia, de Fernando León de Aranoa
* 1996: África, d'Alfonso Ungría
* 1997: ¿De qué se ríen las mujeres?, de Joaquim Oristrell
* 1998: Grandes ocasiones, de Felipe Vega
* 1998: Finisterre, donde termina el mundo, de Xavier Villaverde
* 1998: Lágrimas negras, de Fernando Bauluz
* 1999: Las huellas borradas, d'Enrique Gabriel-Lipschutz
* 2000: El árbol del penitente, de José María Borrell
* 2000: Lucía y el sexo, de Julio Medem
* 2000: El invierno de las anjanas, de Pedro Telechea
* 2001: La habitación azul, de Walter Doehner
* 2001: Rencor, de Miguel Albaladejo
* 2001: Hable con ella, de Pedro Almodóvar
* 2003: Dos tipos duros, de Juan Martínez Moreno
* 2004: Van Helsing, de Stephen Sommers
* 2005: Fràgils (Frágiles), de Jaume Balagueró
* 2005: Dead Fish, de Charley Stadler
* 2006: Miguel y William, de Inés París
* 2006: Alatriste, d'Agustín Díaz Yanes
* 2007: Savage Grace, de Tom Kalin
* 2007: Entre mujeres, de Jon Kasdan
* 2008: L'Instinct de mort, de Jean-François Richet
* 2008: Sólo quiero caminar, d'Agustín Díaz Yanes
* 2009: Cairo Time, de Ruba Nadda
* 2009: Hierro, de Gabe Ibáñez
* 2010: Room In Rome, de Julio Medem
* 2011: La piel que habito, de Pedro Almodóvar
* 2013: Pensé que iba a haber fiesta, de Victoria Galardi
* 2014: Todos estan muertos, de Beatriz Sanchís
* 2015: Swung, de Colin Kennedy
* 2015: La memoria del agua, de Matías Bize
* 2015: Lejos del mar, de Imanol Uribe
* 2016: The Infiltrator, de Brad Furman
* 2016: Zipi y Zape y la isla del capitán, d'Oskar Santos
* 2017: Wonder Woman, de Patty Jenkins
* 2017: La cordillera, de Santiago Mitre
* 2020: Rifkin's Festival, de Woody Allen
* 2022: Jaula, de Ignacio Tatay
* 2022: Fatum, de Juan Galiñanes

### Sèries de televisió

* 2003: Petits Mythes urbains (1 episodi)
* 2019: MotherFatherSon - Sofia Finch (5 episodis)
* 2019: Jett - María (9 episodis)
* 2019: Días de Navidad - Esther (jove) (1 episodi)
* 2020: Professionals - Graciela Dávila (10 episodis)
* 2022: Mentiras pasajeras - Lucía (8 episodis)

## Premis i nominacions

| Any | Premi | Categoria | Títol | Resultat |
| 2002 | Premis Goya | Goya a la millor actriu secundària | Lucía y el sexo | Nominada |
| 2011 | Premis de la Unió d'Actors, Espanya | Millor interpretació secundària de cinema | Lucía y el sexo | Guanyadora |
| 2006 | Premis Barcelona de Cinema | Millor actriu | Fràgils | Nominada |
| 2009 | Festival Internacional de Cinema Fantàstic de Catalunya | Millor actriu | Hierro | Guanyadora |
| 2010 | Fantasporto | Millor actriu | Hierro | Guanyadora |
| 2011 | Fotogramas de Plata | Millor actriu de cinema | Habitación en Roma | Guanyadora |
| 2011 | Premis Goya | Goya a la millor actriu | Habitación en Roma | Nominada |
| 2011 | Premis de la Unió d'Actors, Espanya | Millor actriu protagonista de cinema | Habitación en Roma | Nominada |
| 2012 | Academy of Science Fiction, Fantasy & Horror Films, EUA | Millor actriu de repartiment | La piel que habito | Nominada |
| 2012 | Cercle d'Escriptors Cinematogràfics, Espanya | Millor actriu | La piel que habito | Nominada |
| 2012 | Premis Fangoria Chainsaw | Millor actriu de repartiment | La piel que habito | 3a posició |
| 2012 | Fotogramas de Plata | Millor actriu de cinema | La piel que habito | Guanyadora |
| 2012 | Premis Goya | Goya a la millor actriu | La piel que habito | Guanyadora |
| 2012 | Premi Sant Jordi de Cinematografia | Millor actriu espanyola | La piel que habito | 2a posició |
| 2012 | Premis de la Unió d'Actors, Espanya | Millor actriu protagonista de cinema | La piel que habito | Nominada |
| 2013 | Fotogramas de Plata | Intèrpret més buscat a Internet | | Nominada |
| 2014 | Festival de Màlaga | Bisnaga de Plata a la millor actriu (ex aequo amb Natalia Tena) | Todos están muertos | Guanyadora |

## Referències

* ↑ .com/name/nm0025745/awards Nominacions i premis, a imdb Arxivat 2013-08-10 a Wayback Machine. (anglès)
* ↑ Premi ex aequo a la millor actriu per Hierro al Festival Internacional de Cinema de Catalunya
* ↑ «Biografía deElena Anaya» (en castellà). biografias. [Consulta: 15 febrer 2014].
* ↑ Divinity. «Elena Anaya y su novia Beatriz Sanchís trabajarán juntas este año», 09-03-2012. Arxivat de l'original el 2012-04-08. [Consulta: 14 juny 2012].
* ↑ 15 lesbianas famosas sin miedo a salir del armario a El Mundo, 18/12/2014 (castellà)
* ↑ La actriz Elena Anaya: sus negocios, alejada del cine, un año después de la maternidad a El Mundo, 9/6/2018 (castellà)
* ↑ «Article sobre l'actriu a arrel de l'estrena de Room In Rome, a Regió7». Arxivat de l'original el 2010-05-05. [Consulta: 24 maig 2010].
* 1 2 3 4 5 6 7 8 9 10 11 12 13 14 15 16 17 «Elena Anaya-Awards» (en anglès). imdb. Arxivat de l'.com/name/nm0025745/awards?ref_=nm_awd original el 10 d’agost 2013. [Consulta: 16 febrer 2014].
* ↑ Palmarès del Festival de Màlaga de 2014 (castellà)

## Enllaços externs

* Antiga pàgina web d'Elena Anaya (castellà)
* Elena Anaya a Kuranda (castellà)
* Biografia de l'actriu, a ElCriticón (castellà)
* Biografia de l'actriu, a Cine5x (castellà)
* Entrevista a l'actriu, el 30 d'octubre de 2008, a 20minutos.es (castellà)